钦定古今图书集成/明伦汇编/宫闱典/第010卷 > 《谢赐恤刑诏书表》前人
## 钦定古今图书集成/明伦汇编/宫闱典/第010卷 > 《谢赐恤刑诏书表》前人

《暑雨》其咨，既轸小民之病。麦秋已至，复虞轻系之淹。
祗服训词，灼知天意。臣某。〈中谢〉伏以仁圣之德，哀矜
为先。常内恕以及人，故深居而念远。斋戒处掩，则知
暴露之勤；紾𫄨袢延，不忘累绁之若。吏既罔懈，民知
无冤。恭惟太皇太后陛下，事法祖宗，德参天地。凯风
养物，散为扇旸之凉；灵雨应时，同沾执热之濯。臣敢
不尽其哀敬，济以宽明。奉汉律之严，毋令瘐死；推慈
母之意，务在平反。庶竭愚忠，少行德意。